馬達加斯加

馬達加斯加係非洲一島國，面積590,790平方公里。法定語文係法文同馬達加斯加文。首都係Antananarivo。

馬達加斯加國土包括馬達加斯加島同埋佢周圍比較細嘅島。馬達加斯加島係非洲第一大、世界第四大島。剛瓦納超大陸喺侏羅紀解體之後，馬達加斯加島大約喺8800萬年前由印度板塊分裂，原生動植物喺隔離環境嘅自然條件之下，令到馬達加斯加成為生物多樣化嘅地區。

公元前350年到公元550年之間南島民族由婆羅洲搭獨木舟嚟到，馬達加斯加開始有人住。公元1000年班圖人過咗莫三鼻給海峽嚟到呢一度。之後更多族群嚟到呢度，每個族群都喺呢度留低好耐嘅歷史。